b'\n_START_ARTICLE_\nBojomos krioklys\n_START_PARAGRAPH_\nBojomos krioklys (pranc. Chutes Boyoma), seniau\xc2\xa0\xe2\x80\x93 Stenlio krioklys (Chutes Stanley)\xc2\xa0\xe2\x80\x93 septyni\xc5\xb3 katarakt\xc5\xb3/slenks\xc4\x8di\xc5\xb3 grup\xc4\x97 Lualabos up\xc4\x97s vingyje, Kongo Demokratin\xc4\x97je Respublikoje, tarp Ubundu ir Kisanganio uost\xc5\xb3. Bendras auk\xc5\xa1tis 61\xc2\xa0m. Kataraktos i\xc5\xa1sidriekusios 10\xc2\xa0km ruo\xc5\xbee. Vidutinis debitas 16 990 m\xc2\xb3/s. Tai pats vandeningiausias ir antras pagal plot\xc4\xaf (po Viktorijos) krioklys pasaulyje. U\xc5\xbe Bojomos krioklio Lualaba jau vadinama Kongu. \xc5\xa0alia krioklio driekiasi Ubundu-Kisanganio gele\xc5\xbeinkelis.'